**Happy Mondays** er et engelsk alternativ rock-band fra Salford i Stor-Manchester. Det ble dannet i 1980 av Shaun Ryder, broren Paul Ryder, Mark Day (også kjent som «Moose» eller «Cowhead»), Paul Davis (også kjent som P.D) og Gary Whelan. Mark «Bez» Berry ble senere med i bandet på en konsert, og fungerte som danser/perkusjonist. Rowetta Satchell ble med i bandet tidlig i 1990-årene.

Den første offisielle utgivelsen fra Happy Mondays var *Forty Five EP*, ofte feilaktig kalt *Delightful EP* etter førstesporet. Den ble sluppet på Factory Records i 1985. 

Det første albumet, *Squirrel and G-Man Twenty Four Hour Party People Plastic Face Carnt Smile (White Out)*, kom i 1987, etterfulgt av *Bummed* i 1988, *Pills 'n' Thrills and Bellyaches* i 1990 og *Yes Please!* i 1992.

Bandet ble oppløst i 1993, hvorpå Ryder og Bez dannet Black Grape. I 1999 ble Happy Mondays gjenforent, minus et par medlemmer, men ble oppløst igjen i 2000. Bandet var med i filmen *24 Hour Party People* fra 2002, med Danny Cunningham som Shaun Ryder. 

I 2004 ble Happy Mondays gjenforent, men denne gangen uten bassist Paul Ryder, som stod ved hans uttalelse fra oppløsningen i 1992 om at han aldri igjen ville jobbe med broren Shaun Ryder. I 2007 ga bandet med denne besetningen ut albumet *Uncle Dysfunktional*, som ble mottatt langt bedre enn bandets forrige utgivelse, *Yes Please!* Bandet ble oppløst igjen i 2010, men i 2012 stod bandet for første gang siden 1992 på scenen med sin originale besetning. Bandet gav i forbindelse med denne turneen ut albumet *Happy Mondays – Live At Brixton Academy*, som ble spilt inn under en konsert på Brixton Academy 5. mai samme år.

15. juli 2022 ble det kjent at Paul Ryder var død, 58 år gammel.

Diskografi
----------

Studioalbum
* *Squirrel and G-Man Twenty Four Hour Party People Plastic Face Carnt Smile (White Out)* (1987, FACT 170)
* *Bummed* (1988, FACT 220)
* *Pills 'n' Thrills and Bellyaches* (1990, FACT 320)
* *Yes Please!* (1992, FACT 420)
* *Uncle Dysfunktional* (2007)

Konsertalbum
* *Live* (1991, FACT 322)
* *Step On – Live In Barcelona* (2005)
* *Happy Mondays – Live At Brixton Academy 10.05.2012* (2012)

Samlealbum
* *Double Easy – The U.S. Singles* (1993)
* *Loads* (1995)
* *Greatest Hits* (1999)
* *The Platinum Collection* (2005)
* *Double Double Good: The Best of Happy Mondays* (2012)

EP-er
* *Forty Five* (1985)
* *Madchester Rave On* (1989)
* *Hallelujah* (1989, FACT 260)
* *The Peel Sessions 1989* (1990)
* *The Peel Sessions 1991* (1991)

Referanser
----------

1. ↑  «Happy Mondays are here again». *NME* **(engelsk)**. 16. november 1998. Besøkt 15. juli 2022.
2. ↑  «Paul Ryder: Happy Mondays bassist and Shaun's brother dies at 58». *BBC News* **(engelsk)**. 15. juli 2022. Besøkt 15. juli 2022.

Eksterne lenker
---------------

* (en) Offisielt nettsted Rediger på Wikidata

* (en) Happy Mondays – kategori av bilder, video eller lyd på Commons Rediger på Wikidata
* (en) Happy Mondays på Apple Music Rediger på Wikidata

* (en) Happy Mondays på Discogs Rediger på Wikidata

* (en) Happy Mondays på MusicBrainz Rediger på Wikidata

* (en) Happy Mondays på Spotify Rediger på Wikidata

* (en) Happy Mondays på Songkick Rediger på Wikidata

* (en) Happy Mondays på Last.fm Rediger på Wikidata

* (en) Happy Mondays på AllMusic Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** BIBSYS **·** VIAF **·** GND **·** LCCN **·** ISNI **·** SUDOC **·** NKC **·** BBC Things **·** MusicBrainz **·** Discogs **·** AllMusic
 |